Bangladesh politsiyasi mamlakat poytaxti Dakka shahri yaqinida "Jamoat ul-mujohiddin" guruhi a’zolari bo‘lgan 5 kishini qo‘lga olgan. Reyter agentligi xabariga ko‘ra, bu shaxslar Dakkada terakt amalga oshirishga tayyorlangandi. Politsiya ma’lumotiga ko‘ra, qo‘lga olinganlardan biri portlovchi moddalar tayyorlash bilan shug‘ullangan, qolgan 4 nafari esa o‘zini portlatish uchun tayyorlangan. "Ularning barchasi mamlakat shimolidan Dakkaga yuborilgan", degan shahar politsiyasining aksilterror bo‘limi vakili Monirul Islom. Uning so‘zlariga ko‘ra, jangarilar shahardagi muhim obektlarni nishonga olgandi. Bu nishonlar nomi keltirilmagan. Politsiyachilar jangarilardan ekstremistik materiallar, 25ta detonator hamda portlovchi qurilmalar uchun moddalarni musodara qilgan.